CELEX: 62009CA0382
Language: el
Date: 2010-10-07 00:00:00
Title: Υπόθεση C-382/09: Απόφαση του Δικαστηρίου (πέμπτο τμήμα) της 7ης Οκτωβρίου 2010 [αίτηση του Augstākās tiesas Senāts (Δημοκρατία της Λεττονίας) για την έκδοση προδικαστικής αποφάσεως] — Stils Met SIA κατά Valsts ieņēmumu dienests [Κοινό Δασμολόγιο — Δασμολογική κατάταξη — Συνδυασμένη Ονοματολογία — Κεφάλαιο 73 — Κλώνοι και καλώδια από χάλυβα — Κλάση 7312 — Κωδικός TARIC — Εσφαλμένη δασμολογική κατάταξη — Θέση των εμπορευμάτων σε ελεύθερη κυκλοφορία — Κανονισμός (ΕΚ) 384/96 — Δασμοί αντιντάμπινγκ — Χρηματική ποινή ύψους αντίστοιχου με το συνολικό ποσό των δασμών αντιντάμπινγκ]

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/8
            
         Απόφαση του Δικαστηρίου (πέμπτο τμήμα) της 7ης Οκτωβρίου 2010 [αίτηση του Augstākās tiesas Senāts (Δημοκρατία της Λεττονίας) για την έκδοση προδικαστικής αποφάσεως] — Stils Met SIA κατά Valsts ieņēmumu dienests
   (Υπόθεση C-382/09) (1)
   
   (Κοινό Δασμολόγιο - Δασμολογική κατάταξη - Συνδυασμένη Ονοματολογία - Κεφάλαιο 73 - Κλώνοι και καλώδια από χάλυβα - Κλάση 7312 - Κωδικός TARIC - Εσφαλμένη δασμολογική κατάταξη - Θέση των εμπορευμάτων σε ελεύθερη κυκλοφορία - Κανονισμός (ΕΚ) 384/96 - Δασμοί αντιντάμπινγκ - Χρηματική ποινή ύψους αντίστοιχου με το συνολικό ποσό των δασμών αντιντάμπινγκ)
   2010/C 328/12
   Γλώσσα διαδικασίας:η λεττονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   Stils Met SIA
   κατά
   Valsts ieņēmumu dienests
   
      Αντικείμενο
   
   Αίτηση εκδόσεως προδικαστικής αποφάσεως — Augstākās tiesas Senāts — Ερμηνεία του κεφαλαίου 73 του παραρτήματος Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1), όπως τροποποιήθηκε με τον κανονισμό (ΕΚ) 1789/2003 της Επιτροπής, της 11ης Σεπτεμβρίου 2003 (ΕΕ L 281, σ. 1) και με τον κανονισμό (ΕΚ) 1810/2004 της Επιτροπής, της 7ης Σεπτεμβρίου 2004 (ΕΕ L 327, σ. 1) — Ερμηνεία του άρθρου 14, παράγραφος 1, του κανονισμού (ΕΚ) 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 56, σ. 1) — Κλώνοι και καλώδια από χάλυβα, μη επενδυμένα ή απλώς επιψευδαργυρωμένα, ανεξαρτήτως χημικής συστάσεως, ειδικότερα δε χαλυβοκράματα, που δεν είναι προελεύσεως Μολδαβίας ή Μαρόκου — Κατάταξη στις κλάσεις 7312108219, 7312108419, 7312108619 της Συνδυασμένης Ονοματολογίας κατά τα έτη 2004 και 2005 — Εθνική νομοθετική ρύθμιση που προβλέπει την επιβολή χρηματικής ποινής ύψους αντίστοιχου με αυτό των δασμών αντιντάμπινγκ
   
      Διατακτικό
   
   
               1)
            
            
               Το ολοκληρωμένο δασμολόγιο των Ευρωπαϊκών Κοινοτήτων που θέσπισε το άρθρο 2 του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως ίσχυε κατά το 2004 και το 2005, έχει την έννοια ότι τα μη επενδυμένα ή απλώς επιψευδαργυρωμένα καλώδια από χάλυβα, πλην του ανοξείδωτου χάλυβα, των οποίων η μέγιστη διάσταση της εγκάρσιας τομής υπερβαίνει τα 3 mm αλλά όχι τα 48 mm και τα οποία προέρχονται από χώρες πλην της Μολδαβίας ή του Μαρόκου, εμπίπτουν στους κωδικούς TARIC 7312108219, 7312108419 ή 7312108619, αναλόγως της διαστάσεως της εγκάρσιας τομής τους.
            
         
               2)
            
            
               Το άρθρο 14, παράγραφος 1, του κανονισμού (ΕΚ) 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, έχει την έννοια ότι δεν απαγορεύει νομοθεσία κράτους μέλους που προβλέπει την επιβολή, σε περίπτωση εσφαλμένης δασμολογικής κατατάξεως εμπορεύματος που εισάγεται στο τελωνειακό έδαφος της Ένωσης, προστίμου το ποσό του οποίου ανέρχεται στο συνολικό ποσό των εφαρμοστέων δασμών αντιντάμπινγκ, υπό τον όρο ότι το πρόστιμο καθορίζεται υπό προϋποθέσεις που, αφενός, είναι ανάλογες με τις ισχύουσες στο εθνικό δίκαιο για παραβάσεις της ίδιας φύσεως και της ίδιας βαρύτητας και, αφετέρου, προσδίδουν στην κύρωση αποτελεσματικό, ανάλογο και αποτρεπτικό χαρακτήρα, πράγμα το οποίο απόκειται στο εθνικό δικαστήριο να εκτιμήσει.
            
         
      (1)  ΕΕ C 297 της 5.12.2009.